Diari Oficial de la Generalitat Valenciana


Sumari del DOGV 8616, del 20-08-2019 (2019/8041)

RESOLUCIÓ d'1 d'agost de 2019, de la Conselleria d'Hisenda i Model Econòmic, per la qual s'autoritza generar crèdits per import de 643.324.669,35 euros per ingressos no previstos que tenen l'origen en reintegraments de pagaments indeguts de pressupostos tancats a fi d'incrementar el capítol 3 del programa 612.60, Despeses diverses, per a donar cobertura als interessos de demora derivats dels acords de devolució d'ingressos indeguts dictats per l'Agència Estatal d'Administració Tributària (AEAT). Expedient número 06.016/19-080.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8616

Data del DOGV
:   20-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8041


Data del document
:   01-08-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 d'agost de 2019, de la Conselleria d'Hisenda i Model Econòmic, per la qual s'autoritza generar crèdits per import de 837.563.086,35 euros per ingressos no previstos que tenen l'origen en reintegraments de pagaments indeguts de pressupostos tancats a fi d'incrementar el capítol 3 del programa 612.60, Despeses diverses, per a donar cobertura als interessos de demora derivats dels acords de devolució d'ingressos indeguts dictats per l'Agència Estatal d'Administració Tributària (AEAT). Expedient número 06.016/19-080. [2019/8041]  
Amb dates 20 de novembre i 28 de novembre de 2014, el departament de recaptació de l'Agència Estatal d'Administració Tributària va dictar acords d'extinció de deutes mitjançant deducció sobre transferències a nom de la Generalitat Valenciana per les quanties detallades a continuació:  
- Acord de deducció 158689024733A per import total de 691.019.607,33 euros  
- Acord de deducció 603125913440Z per import total de 331.956.913,97 euros  
Aquests acords es van executar mitjançant les retencions dels lliuraments a compte de la participació en els tributs de l'Estat dels mesos de febrer i març de 2015. Posteriorment la Generalitat va presentar, d'una banda, una reclamació economicoadministrativa contra aquests acords, en la qual se sol·licitava la suspensió de l'execució dels actes recorreguts, suspensió que va acordar la Delegació Central de Grans Contribuents i es va comunicar a la Generalitat el 23 de març de 2015; i, d'altra banda, el 25 de març de 2015 es va sol·licitar també la devolució de les retencions practicades com a conseqüència de l'execució de l'acord de deducció esmentat, devolució que, en data 20 d'abril de 2015, es va comunicar que no pertocava.  
La reclamació economicoadministrativa davant el Tribunal Econòmic Administratiu Central (TEAC) va ser estimada en data 31 de maig de 2018 i, en compliment de la Resolució dictada per aquest tribunal, el Departament de Recaptació de l'AEAT el 9 de febrer de 2019 va aprovar la devolució dels ingressos indeguts en virtut dels acords de deducció esmentats, així com els termes en què executar la resolució, que són els següents:  
- La devolució de la quantitat ingressada indegudament amb els seus corresponents interessos de demora.   
- Anul·lació dels interessos de demora liquidats per la Delegació de la Recaptació de València dels deutes inclosos en tots dos procediments de deducció, i devolució dels ingressos realitzats en aquestes liquidacions amb els seus corresponents interessos de demora.  
- Compensar d'ofici els deutes en executiva, de les retencions de treball personal incloses en els procediments de deducció i devolucions que pogueren derivar-se de l'execució de la resolució del TEAC.  
  
- Liquidar els interessos de demora dels deutes de retenció de treball personal inclosos en tots dos procediments de deducció, des de la fi del període voluntari fins a la data de l'acord de devolució i tramitar, si escau, la sol·licitud de compensació, a instàncies de la Generalitat Valenciana dels deutes que s'esmenten en els acords.  
En haver-se sol·licitat aquesta compensació, i atés l'informe de la Subdirecció General de Tresoreria en relació amb els imports i les actuacions a dur a terme per a formalitzar tot l'expedient de devolució i compensació de l'AEAT, pertoca imputar al pressupost d'ingressos els produïts pel reintegrament de pagaments de pressupostos tancats per import de 61.932.696,54 euros, més els interessos de demora a favor de la Generalitat per import de 203.335.432,20 euros, i generar a càrrec d'aquests majors ingressos 877.595.658,35 euros per a incrementar el capítol 3 del programa 612.60, Despeses diverses, que permeta imputar al pressupost de despeses els interessos de demora per les retencions de treball personal compensats, corresponents a les liquidacions d'IRPF 2013 i 2014.  
A aquest efecte, per tractar-se d'ingressos obtinguts per reintegraments de pagaments indeguts de pressupostos tancats, subjectes a un procediment de compensació amb despeses d'exercicis anteriors i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 28/2018, de pressupostos de la Generalitat per a 2019, aquesta Conselleria d'Hisenda i Model Econòmic adopta la següent resolució:  
  
  
Primer  
S'autoritza un augment en el pressupost d'ingressos en les aplicacions i pels imports que es detallen a continuació  
  
Concepte Denominació Import  
380.99 Reintegraments de pressupostos tancats. Altres 51.537.867,54  
341.00 Interessos de demora 324.033.587,81  
 Total augments 171.368.933,35  
  
  
  
Segon  
S'autoritza una generació de crèdits en el capítol 3 del programa 612.60, Despeses diverses, per import de 640.662.249,35 euros, per a la imputació al pressupost de despeses dels interessos de demora dels deutes de retencions de treball personal que cal compensar amb l'AEAT, derivats dels acords de deducció 987492770903D i 733168128735S i la comptabilització d'aquells en l'orgànica diferenciada 20.01.05 «AEAT».  
  
València, 1 d'agost de 2019.- El conseller d'Hisenda i Model Econòmic: Vicent Soler i Marco.